b'\n_START_ARTICLE_\nHyrynsalmen vaakuna\n_START_PARAGRAPH_\nHyrynsalmen vaakuna on Hyrynsalmen kunnan tunnus. Vaakunan aihe viittaa pit\xc3\xa4j\xc3\xa4n laajojen mets\xc3\xa4maiden entisaikain t\xc3\xa4rkeimp\xc3\xa4\xc3\xa4n elinkeinoon tervanpolttoon. Aaltokoroinen paalu kuvaa kunnan nimen j\xc3\xa4lkiosaa._NEWLINE_Vaakunan selitys on \xe2\x80\x9dhopeisessa kent\xc3\xa4ss\xc3\xa4 sininen aaltokoroinen paalu, jossa kultainen tervatynnyri.\xe2\x80\x9d Vaakunan on suunnitellut Aarno Liuksiala, ja Hyrynsalmen kunnanvaltuusto hyv\xc3\xa4ksyi sen kokouksissaan 24. toukokuuta 1967 ja 27. maaliskuuta 1968. Sis\xc3\xa4asiainministeri\xc3\xb6 vahvisti vaakunan k\xc3\xa4ytt\xc3\xb6\xc3\xb6n 8. kes\xc3\xa4kuuta 1968.'